Amplats is arrogant, sê minister | Nuus24
Amplats-werkers staak oor moontlike werksverlies
Johannesburg – Susan Shabangu, minister van mynwese, het Anglo American Platinum se uitvoerende hoof, Chris Griffiths, daarvan beskuldig dat hy arrogant is.Dit kom ná die platinum-produsent se aankondiging dat hy 14 000 van sy werkers moontlik gaan afdank. “Luister hierna; die arrogansie van Chris. Hy het in sy verklaring gesê hy gaan met arbeid praat. En hy gaan nie met die regering praat nie. Hy gaan nie met ons as die reguleerder praat nie... los die regering uit? Wel, ons het prosedures wat ons moet volg,” het die minister in ‘n onderhoud met SAfm gesê.Die nuusagentskap Sapa berig Shabangu het in die onderhoud gesê die mynmaatskappy is besig om die Wet op die Ontwikkeling van Mineraal- en Petroleum-hulpbronne te oortree.Intussen het die rand aansienlik teenoor die vernaamste geldeenhede geval nadat Amplats se grootskaalse herstrukturering die moontlikheid van nog stakings laat toeneem het, het die SABC berig.Sapa het vroeër berig sommige werkers het reeds geweier om werk toe te gaan.Volg Nuus24 op Twitter